Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 212/14/5508	Ružomberok, 25.8.2014
EEČ : 2-42-119-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Ružomberok
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci je podľa § 62 Zákona o rodine č. 36/2005  Z. z. a podľa základe rozsudku Okresného súdu Ružomberok č.k. 4P/252/2007-50 zo dňa 03.06.2008, ktorý nadobudol právoplatnosť a vykonateľnosť dňa 04.07.2008, povinný platiť výživné na svoje dieťa  XXXXX, nar. XXXXX sumou 2.000,- Sk t.j.  66,39 eur  mesačne od 01.09.2007, ktorú má poukazovať vždy do každého 15.dňa  v mesiaci vopred k rukám matky XXXXX, nar. XXXXX vo Zvolene, pričom si riadne úmyselne neplnil svoju vyživovaciu povinnosť od 01.01.2011 do 07.07.2014 s výnimkou mesiacov marec 2011, kedy uhradil sumu 200,- eur, máj 2011 sumu 200,- eur a december 2011 sumu 200,- eur, marec 2012 sumu 200,- eur, máj 2012 sumu 200,- eur, júl 2013 sumu 100,- eur, august 2013 sumu 200,- eur, september 2013, október 2013 a december 2013 po sume 200,- eur za každý mesiac,  čím takto ostal dlhovať na jej výžive sumu vo výške 909,80 eur k rukám matky XXXXX, nar. XXXXX vo Zvolene, trvale bytom XXXXX,  
XXXXX uhradil XXXXX priamym vkladom na účet v Tatrabanke dňa 07.07.2014 sumu vo výške 300,- eur, dňa 14.07.2014 sumu vo výške 600,- eur a začiatkom mesiaca august 2014 sumu vo výške 140,- eur, čím si svoju vyživovaciu povinnosť riadne dodatočne splnil vrátane bežného výživného za mesiace júl 2014 a august 2014, 
keď XXXXX bol v období od 14.09.2010 do 24.01.2011 v Ústave na výkon trestu odňatia slobody Hrnčiarovce nad Parnou, kde vyživovaciu povinnosť nenahlásil, v období od 01.02.2011 do 31.12.2012 pracoval ako pomocný robotník, kde jeho hrubý príjem za rok 2011 bol vo výške 1210,- eur a za rok 2012 vo výške 1320,- eur, v období od 01.05.2011 do 31.12.2012 pracoval na dohodu o vykonaní práce v spoločnosti MAGIC FOOD, s. r. o.,  XXXXX, od 01.01.2013 doposiaľ je zamestnaný vo firme MAGIC FOOD, s. r. o.,  je vlastníkom osobného motorového vozidla zn. BMW, evidenčné číslo XXXXX. 

lebo zanikla trestnosť činu

Odôvodnenie:
Poverený príslušník Obvodného oddelenia PZ Ružomberok uznesením č. ČVS: ORP - 304/OO- RK - 2014 zo dňa 27.06.2014 podľa § 199 ods. 1 Trestného poriadku začal trestné stíhanie a  podľa § 206 ods. 1 Trestného poriadku vzniesol obvinenie XXXXX za prečin zanedbania povinnej výživy podľa § 207 ods. 1 Trestného zákona pre skutok, že 
hoci je podľa § 62 Zákona o rodine č. 36/2005  Z. z. a podľa základe rozsudku Okresného súdu Ružomberok č.k. 4P/252/2007-50 zo dňa 03.06.2008, ktorý nadobudol právoplatnosť a vykonateľnosť dňa 04.07.2008, povinný platiť výživné na svoje dieťa  XXXXX, nar. XXXXX sumou 2.000,- Sk t.j.  66,39 eur  mesačne od 01.09.2007, ktorú má poukazovať vždy do každého 15.dňa  v mesiaci vopred k rukám matky XXXXX, nar. XXXXX vo Zvolene, svoju vyživovaciu povinnosť si riadne úmyselne neplnil od 01.01.2011 do 07.07.2014 s výnimkou mesiacov marec 2011, kedy uhradil sumu 200,- eur, máj 2011 sumu 200,- eur a december 2011 sumu 200,- eur, marec 2012 sumu 200,- eur, máj 2012 sumu 200,- eur, júl 2013 sumu 100,- eur, august 2013 sumu 200,- eur, september 2013, október 2013 a december 2013 po sume 200,- eur za každý mesiac,  čím takto ostal dlhovať na jej výžive sumu vo výške 888,38 eur k rukám matky XXXXX, nar. XXXXX vo Zvolene, trvale bytom XXXXX,  
keď XXXXX bol v období od 14.09.2010 do 24.01.2011 v Ústave na výkon trestu odňatia slobody Hrnčiarovce nad Parnou, kde vyživovaciu povinnosť nenahlásil, v období od 01.02.2011 do 31.12.2012 pracoval ako pomocný robotník, kde jeho hrubý príjem za rok 2011 bol vo výške 1210,- eur a za rok 2012 vo výške 1320,- eur, v období od 01.05.2011 do 31.12.2012 pracoval na dohodu o vykonaní práce v spoločnosti MAGIC FOOD, s. r. o., v Bratislave, od 01.01.2013 doposiaľ je zamestnaný vo firme MAGIC FOOD, s. r. o.,  je vlastníkom osobného motorového vozidla zn. BMW, evidenčné číslo XXXXX. 
Obvinený XXXXX uviedol, že skutok sa stal, ako je to uvedené v uznesení o vznesení obvinenia. Dňa 07.07.2014 na účet XXXXX osobne vložil hotovosť vo výške 300,- eur a dňa 14.07.2014 osobne vložil hotovosť vo výške 600,- eur, čo potvrdzujú aj fotokópie dokladov, ktoré dokladá do spisu. Mesačne bude platiť na dcéru XXXXX vo výške 66,39 eur. Následne obvinený vo veci odoprel vypovedať.
Svedkyňa - poškodená XXXXX uviedla, že XXXXX, nar. XXXXX, trvale bytom XXXXX XXXXX  je povinný prispievať na výživu svojej dcéry XXXXX sumou 2000,- Sk t.j. 66,39 eur  mesačne, ktoré má poukazovať vždy do každého 15.dňa v mesiaci vopred k jej rukám a to na základe rozsudku Okresného súdu Ružomberok č.k. 4P/252/2007-50 zo dňa 03.06.2008, ktorý nadobudol právoplatnosť a vykonateľnosť dňa 04.07.2008, pričom XXXXX si svoju vyživovaciu povinnosť riadne pravidelne neplnil od 01.01.2011 s výnimkou mesiacov marec 2011, kedy uhradil sumu 200 eur, máj 2011 sumu 200 eur, december 2011 sumu 200 eur, marec 2012 sumu 200 eur, máj 2012 sumu 200 eur, júl 2013 sumu 100 eur, august 2013 sumu 200 eur, september 2013 sumu 200 eur, október 2013 sumu 200 eur, december 2013 sumu 200 eur za každý mesiac. Dňa 07.07.2014 uhradil priamym vkladom na jej účet v Tatrabanke sumu 300,- eur, dňa 14.07.2014 sumu 600,- eur a niekedy začiatkom mesiaca august 2014, presný dátum uviesť nevie sumu 140,- eur, čím si svoju vyživovaciu povinnosť dodatočne riadne splnil a za obdobie od 01.01.2011 do dnešného dňa (18.08.2014) vrátane mesiaca august 2014 jej už na výživnom nič nedlhuje.  

Súčasťou vyšetrovacieho spisu sú  rodný list dieťaťa,  rozsudok Okresného súdu Ružomberok č. k. 4P/252/2007-50 zo dňa 03.06.2008, ktorý nadobudol právoplatnosť dňa 04.07.2008, doklady o úhradách výživného,  listinné dôkazy týkajúce sa obvineného a poškodených, najmä ich sociálny pomerov, daňové priznanie obvineného za rok 2011, správy jeho zamestnávateľov  podniku EKO -podnik verejnoprospešných služieb, Bratislava s dohodou o vykonaní práce mzdovými listami, spoločnosti MAGIC FOOD, s. r. o.,  Bratislava s príslušnými mzdovými listami, z ktorých vyplýva príjem obvineného v období rokov 2011 až 2014. Zo živnostenského registra bolo zistené, že obvinený nie je vedený v živnostenskom registri. Obvinený je vlastníkom motorového vozidla zn. BMW, evidenčné číslo XXXXX . 

Vyhodnotením zhromaždených dôkazov som dospela k záveru, že u obvineného bolo preukázané úmyselné zavinenie na neplnení vyživovacej povinnosti, keď v rozhodnom období od bol zamestnaný a poberal pravidelný  mesačný príjem. 

Prečinu zanedbania povinnej výživy podľa § 207 ods. 1 Trestného zákona sa dopustí ten, kto najmenej tri mesiace v období dvoch rokov čo aj  z nedbanlivosti neplní zákonnú povinnosť vyživovať alebo zaopatrovať iného.  

V zmysle § 86 písm. a) Trestného zákona trestnosť trestného činu zaniká, ak ide o trestný zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Obvinený XXXXX preukázateľne uhradil XXXXX priamym vkladom na účet v Tatrabanke dňa 07.07.2014 sumu vo výške 300,- eur, dňa 14.07.2014 sumu vo výške 600,- eur a začiatkom mesiaca august 2014 sumu vo výške 140,- eur, čím si svoju vyživovaciu povinnosť riadne dodatočne splnil za obdobie od 01.01. 2011 do 21.05.2014. 

Vzhľadom k tomu, že obvinený XXXXX vyrovnal svoj dlh na výživnom za obdobie, ktoré mu je kladené za vinu v celom rozsahu  a trestný čin nemal trvalo nepriaznivé následky, bolo potrebné trestné stíhanie zastaviť podľa § 215 ods. 1 písm. h) Trestného poriadku. Podľa tohto zákonného ustanovenia prokurátor zastaví trestné stíhanie, ak zanikla trestnosť činu.  

Vzhľadom na uvedené skutočnosti a citovanú právnu úpravu som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Štupáková
prokurátorka